CELEX: 32013D0242
Language: lt
Date: 1369180800000
Title: 2013/242/ES: 2013 m. gegužės 22 d. Komisijos įgyvendinimo sprendimas dėl nacionalinių energijos vartojimo efektyvumo veiksmų planų formos nustatymo pagal Europos Parlamento ir Tarybos direktyvą 2012/27/ES (pranešta dokumentu Nr. C(2013) 2882)  Tekstas svarbus EEE

28.5.2013   
            
            
               LT
            
            
               Europos Sąjungos oficialusis leidinys
            
            
               L 141/48
            
         KOMISIJOS ĮGYVENDINIMO SPRENDIMAS
   2013 m. gegužės 22 d.
   dėl nacionalinių energijos vartojimo efektyvumo veiksmų planų formos nustatymo pagal Europos Parlamento ir Tarybos direktyvą 2012/27/ES
   (pranešta dokumentu Nr. C(2013) 2882)
   (Tekstas svarbus EEE)
   (2013/242/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. spalio 25 d. Europos Parlamento ir Tarybos direktyvą 2012/27/ES dėl energijos vartojimo efektyvumo, kuria iš dalies keičiamos direktyvos 2009/125/EB ir 2010/30/ES bei kuria panaikinamos direktyvos 2004/8/EB ir 2006/32/EB (1), ypač į jos 24 straipsnio 2 dalį ir XIV priedą;
   kadangi:
   
               (1)
            
            
               pagal Direktyvą 2012/27/ES valstybės narės įpareigotos pateikti nacionalinius energijos vartojimo efektyvumo veiksmų planus ne vėliau kaip 2014 m. balandžio 30 d., o vėliau – kas trejus metus. Šiuose planuose nurodomos reikšmingos energijos vartojimo efektyvumo didinimo priemonės ir numatomos sutaupyti ir (arba) sutaupytos energijos kiekis, įskaitant energijos tiekimo, perdavimo ir skirstymo, taip pat energijos galutinio vartojimo priemones, kad būtų pasiekti Direktyvos 2012/27/ES 3 straipsnio 1 dalyje nurodyti energijos vartojimo efektyvumo tikslai. Nacionaliniuose energijos vartojimo efektyvumo veiksmų planuose bet kuriuo atveju pateikiama Direktyvos 2012/27/ES XIV priedo 2 dalyje nurodyta informacija. Kartu su nacionaliniais energijos vartojimo efektyvumo veiksmų planais pateikiamos atnaujintos numatomo bendro pirminės energijos suvartojimo 2020 m. prognozės, taip pat Direktyvos 2012/27/ES XIV priedo 1 dalyje nurodytuose sektoriuose numatomas suvartoti pirminės energijos kiekis;
            
         
               (2)
            
            
               pagal Direktyvos 2012/27/ES 24 straipsnio 2 dalies antrą pastraipą Komisija pateikia rekomenduojamą nacionalinių energijos vartojimo efektyvumo veiksmų planų formą, kuri priimama laikantis tos direktyvos 26 straipsnio 2 dalyje nurodytos patariamosios procedūros. Direktyvos 26 straipsnio 1 dalimi nurodyta, kad Komisijai padeda komitetas, kaip apibrėžta Europos Parlamento ir Tarybos reglamente (ES) Nr. 182/2011 (2), o 26 straipsnio 2 dalimi nurodyta, kad taikomas to reglamento 4 straipsnis;
            
         
               (3)
            
            
               šiame sprendime nustatytomis priemonėmis visiškai atsižvelgiama į Energijos vartojimo efektyvumo direktyvos komiteto diskusijų išvadas,
            
         PRIĖMĖ ŠĮ SPRENDIMĄ:
   1 straipsnis
   Pagal Direktyvos 2012/27/ES 24 straipsnio 2 dalį ir XIV priedą reikalaujamų rengti nacionalinių energijos vartojimo efektyvumo veiksmų planų forma, pateikta šio sprendimo priede, yra patvirtinama.
   2 straipsnis
   Šis sprendimas skirtas valstybėms narėms.
   
      Priimta Briuselyje 2013 m. gegužės 22 d.
      
         
            Komisijos vardu
         
         Günther OETTINGER
         
            Komisijos narys
         
      
   
   
      (1)  OL L 315, 2012 11 14, p. 1.
   
      (2)  OL L 55, 2011 2 28, p. 13.
   
      PRIEDAS
      
         PRIVALOMŲ PUNKTŲ FORMA
      
      
         NACIONALINIS ENERGIJOS VARTOJIMO EFEKTYVUMO VEIKSMŲ PLANAS
      
      
      TURINYS
      
                  1.
               
               Įžanga
            
                  2.
               
               Nacionalinių energijos vartojimo efektyvumo tikslų ir numatomų sutaupyti energijos kiekių apžvalga
            
                  2.1.
               
               Nacionalinis 2020 m. energijos vartojimo efektyvumo tikslas
            
                  2.2.
               
               Papildomi energijos vartojimo efektyvumo tikslai
            
                  2.3.
               
               Pirminės energijos taupymas
            
                  2.4.
               
               Galutinės energijos taupymas
            
                  3.
               
               Politikos priemonės, kuriomis įgyvendinama EVED
            
                  3.1.
               
               Horizontalios priemonės
            
                  3.1.1.
               
               Energijos vartojimo efektyvumo įpareigojimų sistemos ir kitos alternatyvios politikos priemonės (EVED 7 straipsnis, XIV priedo 2 dalies 3.2 punktas)
            
                  3.1.2.
               
               Energijos vartojimo auditas ir energijos naudojimo vadybos sistemos (EVED 8 straipsnis)
            
                  3.1.3.
               
               Matavimas ir sąskaitų išrašymas (EVED 9–11 straipsniai)
            
                  3.1.4.
               
               Vartotojų informavimo programos ir mokymas (EVED 12 ir 17 straipsniai)
            
                  3.1.5.
               
               Kvalifikavimo, akreditavimo ir sertifikavimo sistemos (EVED 16 straipsnis)
            
                  3.1.6.
               
               Energetinės paslaugos (EVED 18 straipsnis)
            
                  3.1.7.
               
               Kitos horizontalios energijos efektyvumo didinimo priemonės (EVED 19 ir 20 straipsniai)
            
                  3.2.
               
               Pastatų energijos vartojimo efektyvumas
            
                  3.2.1.
               
               Pastatų renovavimo strategija (EVED 4 straipsnis)
            
                  3.2.2.
               
               Kitos statybų sektoriaus energijos vartojimo efektyvumo priemonės
            
                  3.3.
               
               Energijos vartojimo efektyvumas viešosiose įstaigose
            
                  3.3.1.
               
               Centrinės valdžios subjektų pastatai (EVED 5 straipsnis)
            
                  3.3.2.
               
               Kitų viešųjų organizacijų pastatai (EVED 5 straipsnis)
            
                  3.3.3.
               
               Viešųjų organizacijų vykdomi pirkimai (EVED 6 straipsnis)
            
                  3.4.
               
               Kitos galutinės energijos efektyvumo didinimo priemonės, įskaitant priemones pramonės ir transporto srityse
            
                  3.5.
               
               Šildymo ir vėsinimo efektyvumo skatinimas
            
                  3.5.1.
               
               Išsamus vertinimas (EVED 14 straipsnis)
            
                  3.5.2.
               
               Kitos priemonės, kuriomis siekiama didinti šildymo ir vėsinimo efektyvumą (EVED 14 straipsnis)
            
                  3.6.
               
               Energijos transformavimas, perdavimas ir skirstymas bei reagavimas į paklausą
            
                  3.6.1.
               
               Energijos vartojimo efektyvumo kriterijai, skirti elektros tinklų tarifams ir energetikos tinklų reguliavimui (EVED 15 straipsnis)
            
                  3.6.2.
               
               Reagavimo į paklausą supaprastinimas ir skatinimas (EVED 15 straipsnis)
            
                  3.6.3.
               
               Tinklų projektavimo ir reguliavimo energijos vartojimo efektyvumas (EVED 15 straipsnis)
            1.   Įžanga
      
      Šioje formoje tiksliai nurodoma informacija, kurią valstybės narės įpareigotos pateikti savo nacionaliniuose energijos vartojimo efektyvumo veiksmų planuose (toliau – veiksmų planai) apie priemones, kurios patvirtintos arba kurias planuojama patvirtinti svarbiausioms Energijos vartojimo efektyvumo direktyvos (EVED, 2012/27/ES) nuostatoms įgyvendinti, kaip nurodyta tos direktyvos 24 straipsnio 2 dalyje ir XIV priede. Todėl formoje nurodomi privalomi praneštini punktai, o priemonės, kurios dar valstybių narių nepatvirtintos ir kurių neplanuojama patvirtinti, nenurodomos. Rekomenduojama veiksmų planų forma valstybėms narėms teikiama pagal EVED 24 straipsnio 2 dalies antrą pastraipą.
      Kai formos tekste nurodoma, kad informaciją reikia pateikti pirmame ir (arba) antrame veiksmų plane, tai atitinka EVED formuluotę, o kai tokios nuorodos nėra, informaciją reikia pateikti tiek pirmame, tiek visuose tolesniuose veiksmų planuose.
      Šią formą papildo Veiksmų planų rekomendacijos [įrašyti nuorodą į susijusį Komisijos tarnybų darbinį dokumentą, kuriame pateiktos papildomos rekomendacijos].
      2.   Nacionalinių energijos vartojimo efektyvumo tikslų ir numatomų sutaupyti energijos kiekių apžvalga
      
      2.1.   Nacionalinis 2020 m. energijos vartojimo efektyvumo tikslas
      
      
                  (1)
               
               
                  Prašome nurodyti orientacinį nacionalinį 2020 m. energijos vartojimo efektyvumo tikslą, kaip reikalaujama EVED 3 straipsnio 1 dalyje (EVED 3 straipsnio 1 dalis, XIV priedo 2 dalies 1 punktas).
                  
               
            
                  (2)
               
               
                  Prašome nurodyti pirminės energijos suvartojimo ir galutinės energijos suvartojimo 2020 m. poveikį ir paaiškinti, kokiu būdu ir kokiais duomenimis remiantis tai buvo apskaičiuota (EVED 3 straipsnio 1 dalis).
                  
               
            
                  (3)
               
               
                  Prašome pateikti prognozę, kiek pirminės energijos ketinama sutaupyti 2020 m. iš viso ir pagal sektorius (EVED 24 straipsnio 2 dalis, XIV priedo 2 dalies 2 punktas).
                  
               
            2.2.   Papildomi energijos vartojimo efektyvumo tikslai
      
      Prašome nurodyti visus papildomus nacionalinius energijos vartojimo efektyvumo tikslus, taikomus visam ūkiui ar konkretiems sektoriams (EVED XIV priedo 2 dalies 1 punktas).
      2.3.   Pirminės energijos taupymas
      
      Prašome nurodyti, kiek pirminės energijos sutaupyta iki ataskaitos pateikimo dienos ir kiek pirminės energijos numatoma sutaupyti iki 2020 m. (EVED 3 straipsnio 1 dalis, 24 straipsnio 2 dalis, XIV priedo 2 dalies 2 punkto a papunktis).
      2.4.   Galutinės energijos taupymas
      
      
                  (1)
               
               
                  Taikant Europos Parlamento ir Tarybos direktyvą 2006/32/EB (1), pirmame ir antrame veiksmų planuose prašome pateikti informacijos apie sutaupytą galutinės energijos kiekį ir iki 2016 m. numatomą sutaupyti galutinio suvartojimo energijos kiekį (Direktyvos 2006/32/EB 4 straipsnio 1 ir 2 dalys; EVED XIV priedo 2 dalies 2 punkto b papunktis).
                  
               
            
                  (2)
               
               
                  Taikant Direktyvą 2006/32/EB, pirmame ir antrame veiksmų planuose prašome nurodyti matavimo ir (arba) apskaičiavimo metodiką, naudotą sutaupytai galutinei energijai apskaičiuoti (EVED XIV priedo 2 dalies 2 punkto b papunkčio antra pastraipa).
               
            3.   Politikos priemonės, kuriomis įgyvendinama EVED
      
      3.1.   Horizontalios priemonės
      
      3.1.1.   Energijos vartojimo efektyvumo įpareigojimų sistemos ir kitos alternatyvios politikos priemonės (EVED 7 straipsnis, XIV priedo 2 dalies 3.2 punktas)
      
      
                  (1)
               
               
                  Prašome pateikti informacijos apie bendrą per įsipareigojimų laikotarpį sutaupytos energijos kiekį siekiant tikslų, nustatytų pagal 7 straipsnio 1 dalį, ir, jei taikoma, nurodyti, kaip pasinaudota 7 straipsnio 2 ir 3 dalyse numatytomis galimybėmis (EVED 7 straipsnis, XIV priedo 2 dalies 2 punkto a papunktis).
               
            
                  (2)
               
               
                  Prašome trumpai aprašyti nacionalinę energijos vartojimo efektyvumo įpareigojimų sistemą, nurodytą 7 straipsnio 1 dalyje, pateikiant informacijos apie tai, kaip užtikrinami stebėsena ir tikrinimas (EVED 7 straipsnio 1 ir 6 dalys, 20 straipsnio 6 dalis, XIV priedo 2 dalies 3.2 punktas).
               
            
                  (3)
               
               
                  Prašome pateikti informacijos apie alternatyvias politikos priemones, priimtas taikant 7 straipsnio 9 dalį ir 20 straipsnio 6 dalį, pateikiant informacijos apie tai, kaip užtikrinami stebėsena ir tikrinimas ir kaip užtikrinamas šių priemonių lygiavertiškumas (EVED 7 straipsnio 9 ir 10 dalys, 20 straipsnio 6 dalis, XIV priedo 2 dalies 3.2 punktas).
               
            
                  (4)
               
               
                  Kai taikoma, prašome nurodyti viešai paskelbtą energijos kiekį, kuris sutaupytas įgyvendinant energijos vartojimo efektyvumo įpareigojimų sistemą (EVED 7 straipsnio 6 ir 8 dalys, XIV priedo 2 dalies 2 punkto a papunktis).
               
            
                  (5)
               
               
                  Kai taikoma, prašome nurodyti paskelbtą energijos kiekį, kuris sutaupytas įgyvendinant alternatyvias politikos priemones (EVED 7 straipsnio 10 dalis, XIV priedo 2 dalies 2 punkto a papunktis).
               
            
                  (6)
               
               
                  Prašome pateikti pagal EVED IV priedą pasirinktų nacionalinių koeficientų duomenis (EVED XIV priedo 2 dalies 3.2 punktas).
               
            
                  (7)
               
               
                  Prašome pateikti informacijos apie visus EVED V priedo 2 dalies e punkte nenumatytus metodus, kuriuos taikant atsižvelgiama į sutaupytos energijos gyvavimo trukmę, ir paaiškinti, kaip užtikrinama, kad juos taikant bus sutaupytas bent toks pat bendras energijos kiekis (EVED V priedo 2 dalies e punktas).
               
            3.1.2.   Energijos vartojimo auditas ir energijos naudojimo vadybos sistemos (EVED 8 straipsnis)
      
      Prašome apžvelgti numatomas arba taikomas priemones, kuriomis skatinami energijos vartojimo auditas ir energijos naudojimo vadybos sistemos, pateikiant informacijos apie tai, kiek kartų atliktas energijos vartojimo auditas, ir išskiriant didelėse įmonėse atliktą auditą bei nurodant valstybės narės teritorijoje veikiančių didelių įmonių ir įmonių, kurioms taikoma 8 straipsnio 5 dalis, bendrą skaičių (EVED XIV priedo 2 dalies 3.3 punktas).
      3.1.3.   Matavimas ir sąskaitų išrašymas (EVED 9–11 straipsniai)
      
      Prašome aprašyti įgyvendintas ir numatomas matavimo ir sąskaitų išrašymo priemones, kurios priimtos arba numatomos priimti (EVED 9, 10, 11 straipsniai, XIV priedo 2 dalies 2 punkto pirmas sakinys).
      3.1.4.   Vartotojų informavimo programos ir mokymas (EVED 12 ir 17 straipsniai)
      
      Prašome pateikti informacijos apie priimtas arba numatomas priimti priemones, kuriomis MVĮ ir namų ūkiai skatinami vartoti energiją efektyviai ir tam sudaromos palankesnės sąlygos (EVED 12 ir 17 straipsniai, XIV priedo 2 dalies 2 punkto pirmas sakinys).
      3.1.5.   Kvalifikavimo, akreditavimo ir sertifikavimo sistemos (EVED 16 straipsnis)
      
      Prašome pateikti informacijos apie esamas arba numatomas sertifikavimo arba akreditavimo sistemas arba lygiavertes kvalifikavimo sistemas (jei taikoma, nurodant ir mokymo programas), skirtas energetinių paslaugų, energijos vartojimo audito paslaugų teikėjams, energijos naudojimo vadybos specialistams ir su energija susijusių pastatų dalių, apibrėžtų Europos Parlamento ir Tarybos direktyvos 2010/31/ES (2) 2 straipsnio 9 dalyje, montuotojams (EVED 16 straipsnis, XIV priedo 2 dalies 3.7 punktas).
      3.1.6.   Energetinės paslaugos (EVED 18 straipsnis)
      
      
                  (1)
               
               
                  Prašome pateikti informacijos apie priimtas arba numatomas priimti priemones, kuriomis skatinamos energetinės paslaugos. Aprašyme pateikiama nuoroda į energetinių paslaugų teikėjų ir jų kvalifikacijos sąrašą internete (EVED XIV priedo 2 dalies 2 punkto pirmas sakinys ir 3.8 punktas).
               
            
                  (2)
               
               
                  Prašome pateikti kokybinę nacionalinės energetinių paslaugų rinkos dabartinės būklės ir būsimos raidos apžvalgą (EVED 18 straipsnio 1 dalies e punktas).
                  
               
            3.1.7.   Kitos horizontalios energijos efektyvumo didinimo priemonės (EVED 19 ir 20 straipsniai)
      
      
                  (1)
               
               
                  Pirmame veiksmų plane prašome nurodyti energijos efektyvumo didinimo priemones, kuriomis įgyvendintas EVED 19 straipsnis. Visų pirma prašome pateikti sąrašą priemonių, kuriomis šalinamos reguliavimo ir su reguliavimu nesusijusios energijos vartojimo efektyvumo kliūtys (pvz., atskyrimo paskatos bendrosios nuosavybės atveju, viešųjų organizacijų vykdomas viešasis pirkimas ir metinio biudžeto sudarymas, taip pat apskaita) (EVED 19 straipsnis, XIV priedo 2 dalies 3.9 punktas).
                  
               
            
                  (2)
               
               
                  Prašome pateikti informacijos apie nacionalinį energijos vartojimo efektyvumo fondą (EVED 20 straipsnis, XIV priedo 2 dalies 2 punkto pirmas sakinys).
               
            3.2.   Pastatų energijos vartojimo efektyvumas
      
      3.2.1.   Pastatų renovavimo strategija (EVED 4 straipsnis)
      
      Pateikite nacionalinę ilgalaikę pastatų renovavimo strategiją (EVED 4 straipsnio paskutinė pastraipa).
      3.2.2.   Kitos statybų sektoriaus energijos vartojimo efektyvumo priemonės
      
      Prašome pateikti informacijos apie reikšmingas pastatų energijos vartojimo efektyvumo didinimo priemones, kuriomis siekiama nacionalinių energijos vartojimo efektyvumo tikslų, nurodytų 3 straipsnio 1 dalyje (EVED 24 straipsnio 2 dalis, XIV priedo 2 dalies 2 punkto pirmas sakinys).
      3.3.   Energijos vartojimo efektyvumas viešosiose įstaigose
      
      3.3.1.   Centrinės valdžios subjektų pastatai (EVED 5 straipsnis)
      
      Prašome pateikti informacijos apie viešai paskelbtą šildomų ir vėsinamų centrinės valdžios subjektų pastatų inventorių (EVED 5 straipsnio 5 dalis, XIV priedo 2 dalies 2 punkto pirmas sakinys).
      3.3.2.   Kitų viešųjų organizacijų pastatai (EVED 5 straipsnis)
      
      
                  (1)
               
               
                  Prašome pateikti informacijos apie taikomas arba numatomas priemones, kuriomis viešosios organizacijos ir už socialinius būstus atsakingos įstaigos, kurių veiklą reglamentuoja viešoji teisė, skatinamos priimti energijos vartojimo efektyvumo planus, kad, kaip viešosios organizacijos, rodytų gerą pavyzdį pastatų energijos vartojimo efektyvumo didinimo srityje (EVED 5 straipsnio 7 dalies a punktas, XIV priedo 2 dalies 2 punkto pirmas sakinys).
               
            
                  (2)
               
               
                  Prašome pateikti viešųjų organizacijų, parengusių energijos vartojimo efektyvumo veiksmų planą, sąrašą (EVED XIV priedo 2 dalies 3.1 punktas).
                  
               
            3.3.3.   Viešųjų organizacijų vykdomi pirkimai (EVED 6 straipsnis)
      
      Prašome pateikti informacijos apie atliktus arba numatomus veiksmus, kuriais užtikrinama, kad centrinės valdžios subjektai pirktų aukštus energijos vartojimo efektyvumo rodiklius atitinkančius produktus, paslaugas ir pastatus (EVED 6 straipsnio 1 dalis), ir taikomas arba numatomas priemones, kuriomis kitos viešosios organizacijos skatinamos elgtis taip pat (EVED 6 straipsnio 3 dalis, XIV priedo 2 dalies 2 punkto pirmas sakinys).
      3.4.   Kitos galutinės energijos efektyvumo didinimo priemonės, įskaitant priemones pramonės ir transporto srityse
      
      
                  (1)
               
               
                  Prašome pateikti informacijos apie reikšmingas pramonės energijos vartojimo efektyvumo didinimo priemones, kuriomis siekiama nacionalinių energijos vartojimo efektyvumo tikslų, nurodytų 3 straipsnio 1 dalyje (EVED 24 straipsnio 2 dalis, XIV priedo 2 dalies 2 punkto pirmas sakinys).
               
            
                  (2)
               
               
                  Prašome pateikti informacijos apie reikšmingas keleivinio ir krovininio transporto energijos vartojimo efektyvumo didinimo priemones, kuriomis siekiama nacionalinių energijos vartojimo efektyvumo tikslų, nurodytų 3 straipsnio 1 dalyje (EVED 24 straipsnio 2 dalis, XIV priedo 2 dalies 2 punkto pirmas sakinys).
               
            
                  (3)
               
               
                  Prašome pateikti informacijos apie kitas reikšmingas galutines energijos vartojimo efektyvumo didinimo priemones, kuriomis padedama siekti nacionalinių energijos vartojimo efektyvumo tikslų, nenurodytų veiksmų plane (EVED 24 straipsnio 2 dalis, XIV priedo 2 dalies 2 punkto pirmas sakinys).
               
            3.5.   Šildymo ir vėsinimo efektyvumo skatinimas
      
      3.5.1.   Išsamus vertinimas (EVED 14 straipsnis)
      
      
                  (1)
               
               
                  Antrame ir tolesniuose veiksmų planuose prašome pateikti pažangos, pasiektos įgyvendinant 14 straipsnio 1 dalyje nurodytą išsamų didelio naudingumo kogeneracijos ir efektyvaus centralizuoto šilumos ir vėsumos tiekimo taikymo galimybių vertinimą, įvertinimą (EVED 14 straipsnio 1 dalis, XIV priedo 2 dalies 3.4 punktas).
               
            
                  (2)
               
               
                  Prašome pateikti procedūros ir metodikos, naudotų atliekant sąnaudų ir naudos analizę pagal EVED IX priedo kriterijus, aprašymą (EVED 14 straipsnio 3 dalis, IX priedo 1 dalies paskutinė pastraipa, XIV priedo 2 dalies 2 punkto pirmas sakinys).
               
            3.5.2.   Kitos priemonės, kuriomis siekiama didinti šildymo ir vėsinimo efektyvumą (EVED 14 straipsnis)
      
      Prašome aprašyti nacionalinio, regioninio ir vietos lygmens priemones, strategijas ir politiką, įskaitant programas ir planus, kuriais siekiama kurti didelio naudingumo kogeneracijos ir efektyvaus centralizuoto šilumos ir vėsumos tiekimo ir kitų efektyvių šildymo ir vėsinimo sistemų ekonominį potencialą, taip pat šildymo ir vėsinimo naudojant atliekinę šilumą ir atsinaujinančiuosius energijos išteklius ekonominį potencialą (EVED 14 straipsnio 2 ir 4 dalys, XIV priedo 2 dalies 2 punkto pirmas sakinys).
      3.6.   Energijos transformavimas, perdavimas ir skirstymas bei reagavimas į paklausą
      
      3.6.1.   Energijos vartojimo efektyvumo kriterijai, skirti elektros tinklų tarifams ir energetikos tinklų reguliavimui (EVED 15 straipsnis)
      
      
                  (1)
               
               
                  Prašome aprašyti numatomas arba priimtas priemones, skirtas užtikrinti, kad būtų pašalintos tarifų paskatos, kuriomis neigiamai veikiamas elektros energijos gamybos, perdavimo, skirstymo ir tiekimo bendras efektyvumas arba galėtų būti kliudoma dalyvauti reaguojant į paklausą balansavimo rinkose ir perkant papildomas paslaugas (EVED 15 straipsnio 4 dalis, XIV priedo 2 dalies 2 punkto pirmas sakinys).
               
            
                  (2)
               
               
                  Prašome aprašyti numatomas arba priimtas priemones, kuriomis tinklo operatoriai motyvuojami didinti infrastruktūros projektavimo ir jos veikimo efektyvumą (EVED 15 straipsnio 4 dalis, XIV priedo 2 dalies 2 punkto pirmas sakinys).
               
            
                  (3)
               
               
                  Prašome aprašyti numatomas arba priimtas priemones, kuriomis užtikrinama, kad tiekėjams būtų suteikiama galimybė tarifais didinti vartotojų indėlį į sistemos efektyvumą, įskaitant reagavimą į paklausą (EVED 15 straipsnio 4 dalis, XIV priedo 2 dalies 2 punkto pirmas sakinys).
               
            3.6.2.   Reagavimo į paklausą supaprastinimas ir skatinimas (EVED 15 straipsnis)
      
      Prašome pateikti informacijos apie kitas priimtas arba numatomas priemones, kuriomis sudaromos sąlygos reaguoti į paklausą, įskaitant priemones, kuriomis remiama dinamiška kainodara (EVED XI priedo 3 dalis, XIV priedo 2 dalies 3.6 punktas).
      3.6.3.   Tinklų projektavimo ir reguliavimo energijos vartojimo efektyvumas (EVED 15 straipsnis)
      
      Prašome nurodyti, kokia pažanga padaryta vertinant nacionalinės dujų ir elektros energijos infrastruktūros energijos vartojimo efektyvumo potencialą ir kokios yra priimtos ir numatomos priemonės ir investicijos, skirtos tinklo infrastruktūros energijos vartojimo ekonominiam efektyvumui didinti, pateikiant jų įgyvendinimo grafiką (EVED 15 straipsnio 2 dalis, XIV priedo 2 dalies 2 dalies 3.5 punktas).
      
         (1)  OL L 114, 2006 4 27, p. 64.
      
         (2)  OL L 153, 2010 6 18, p. 13.